CELEX: 32004D0764
Language: et
Date: 2004-10-22 00:00:00
Title: 2004/764/: 2004/764/EÜ:#Komisjoni otsus, 22. oktoober 2004, teatavatele Madalmaade looduskaitsealadel peetavatele veistele kõrvamärkide kinnitamiseks sätestatud maksimumtähtaja pikendamise kohta (teatavaks tehtud numbri K(2004) 4013 all)EMPs kohaldatav tekst

16.11.2004   
            
            
               ET
            
            
               Euroopa Liidu Teataja
            
            
               L 339/9
            
         
      KOMISJONI OTSUS,
   22. oktoober 2004,
   teatavatele Madalmaade looduskaitsealadel peetavatele veistele kõrvamärkide kinnitamiseks sätestatud maksimumtähtaja pikendamise kohta
   (teatavaks tehtud numbri K(2004) 4013 all)
   (Autentne on üksnes hollandikeelne tekst)
   (EMPs kohaldatav tekst)
   (2004/764/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta, (1) eriti selle artikli 4 lõiget 2,
   võttes arvesse Madalmaade esitatud taotlust,
   ning arvestades järgmist:
   
               (1)
            
            
               Praktiliste raskuste tõttu on Madalmaad taotlenud looduskaitsealadel peetavatele veistele kõrvamärkide kinnitamiseks sätestatud maksimumtähtaja pikendamist kaheteistkümne kuuni.
            
         
               (2)
            
            
               Kõnealuseid loomi peetakse eelkõige loodus- ja maastikukaitse eesmärgil, mitte toodangu saamiseks. Neid peetakse laiaulatuslikes põllumajandusettevõtetes ja vabapidamise tingimustes, nii et vasikad on pidevalt emade juures.
            
         
               (3)
            
            
               Hollandi taotluse arvessevõtmine on õigustatud tingimusel, et märgistamise maksimumtähtaja pikendamine ei mõjuta Hollandi andmebaasi poolt veiste kohta edastatava teabe kvaliteeti ning et veiseid, kellel kõrvamärke pole, ei toimetata teise kohta.
            
         
               (4)
            
            
               Loomade puhul, keda pole kuuekuuseks saamiseni märgistatud, tuleks tõendada ema DNA-testi abil. Seda lisatagatist arvesse võttes ei tohiks märgistamise maksimumtähtaeg olla pikem kui kaksteist kuud.
            
         
               (5)
            
            
               Kõnealune erand tuleks teha rangelt ainult nende ettevõtete suhtes, millele igaühele eraldi on kindlate kriteeriumide alusel antud luba tegutsemiseks looduskaitsealana ning sellest on komisjonile teatatud.
            
         
               (6)
            
            
               Hollandi ametiasutused kohustuvad mitte laiendama kõnealust erandit veiste identifitseerimise ja registreerimise süsteemile.
            
         
               (7)
            
            
               Käesoleva otsusega ettenähtud meetmed on kooskõlas Euroopa Põllumajanduse Arendus- ja Tagatisfondi (EAGGF) komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kui kõik käesoleva otsusega ettenähtud tingimused on täidetud, võivad Madalmaad pikendada teatavatel looduskaitsealadel peetavatele vasikatele kõrvamärkide kinnitamiseks määruse (EÜ) nr 1760/2000 artikli 4 lõikes 2 sätestatud maksimumtähtaega kaheteistkümne kuuni.
   See ajapikendus ei mõjuta elektroonilise veiste andmebaasi poolt antava teabe kvaliteeti.
   Artikkel 2
   1.   Artikliga 1 ettenähtud ajapikendust võimaldatakse üksnes lõigetes 2–5 sätestatud tingimuste täitmise korral.
   2.   Loomad peavad olema sündinud looduskaitsealal, mis on pädeva asutuse poolt heaks kiidetud vastavalt artiklile 3.
   3.   Kõigi vasikate sünnist tuleb vastavalt määruse (EÜ) nr 1760/2000 artikli 7 lõikele 1 teatada pädevale asutusele Madalmaade poolt kindlaksmääratud aja jooksul.
   4.   Kõrvamärgid tuleb kinnitada enne, kui vasikad on kaksteist kuud vanad.
   5.   Loomad ei või enne kõrvamärkide kinnitamist looduskaitsealalt mingil juhul lahkuda.
   6.   Vasikate puhul, kes märgistatakse vanematena kui kuus kuud, identifitseeritakse nende ema DNA-testi abil kõrvamärkide kinnitamisel.
   Artikkel 3
   1.   Käesoleva otsuse kohaldamisel võib pädev asutus looduskaitsealad heaks kiita, kui need vastavad järgmistele tingimustele:
   
               a)
            
            
               looduskaitseala on põllumajandusettevõte, kus loomi peetakse eelkõige loodus- ja maastikukaitse eesmärgil;
            
         
               b)
            
            
               looduskaitseala pindala on vähemalt 100 ha;
            
         
               c)
            
            
               tegelik aasta keskmine loomkoormus on väiksem kui 0,5 üle kaheteistkümne kuu vanust looma hektari kohta;
            
         
               d)
            
            
               loomi kasvatatakse täielikult ekstensiivse süsteemi alusel vabapidamisel, nii et vasikad on koos emadega.
            
         2.   Põllumajandusettevõtte staatus heakskiidetud looduskaitsealana koos pikendatud märgistamistähtajaga tuleb selgelt kanda elektroonilisse veiste andmebaasi.
   3.   Pädev asutus edastab komisjonile lõike 1 kohaselt heakskiidetud looduskaitsealade loetelu.
   Artikkel 4
   Käesolev otsus on adresseeritud Madalmaade Kuningriigile.
   
      Brüssel, 22. oktoober 2004
      
         
            Komisjoni nimel
         
         
            komisjoni liige
         
         David BYRNE
         
      
   
   
      (1)  EÜT L 204, 11.8.2000, lk 1.